किले दी कंधे दे बचे खुचे दे अवशेष दिक्खने गित्तै समुंदरी पानी इच उतरना पौंदा ऐ। कदें माहिम कॉजवे ते बांद्रा रिक्लेमेशन थमां साफ लब्भने आह्‌ला माहिम किला सामने थमां तां लगभग लुप्त होई गै गेआ ऐ। पिच्छें समुंदरी पानी इच उतरने उप्पर इस छड़े त्रुट्टे भज्जे दा परकोटा नजरी औंदा ऐ। इसदी दुर्दशा दा आंदाजा इस्सै गल्लै थमां लाया जाई सकदा ऐ जे आले दुआले दी कॉलौनी इच रौह्‌ने आह्‌ले केईं लोक तां इसदे अस्तित्व थमां गै बेखबर न।